Kjell Westö
Kjell Anders Westö (sündinud 6. augustil 1961 Helsingis) on soomerootsi kirjanik ja ajakirjanik. Ta on õppinud Helsingis rootsikeelses Svenska social- och kommunalhögskolanis. Ta on töötanud ajalehtede Hufvudstadsbladet ja Ny Tid toimetajana. Ta debüteeris aastal 1986 luulekoguga "Tango orange". Esimene proosaraamat "Utslag och andra noveller" ilmus 1989. aastal. Kjell Westöt tuntakse enim tema Helsingi-teemaliste eepiliste romaanide järgi.